Na temelju članaka 37. Statuta Doma zdravlja Zadarske županije (Ur.broj. 01-2715/2025 od 2025. godine – pročišćeni tekst), Zakona o zdravstvenoj zaštiti (NN br. 100/18, 125/19, 147/20, 119/22, 156/22, 33/23, 36/2024, 102/2025), Pravilnika o standardima i načinu prijma specijalizanata(NN br.94/26) i Odluke Ministarstva zdravstva o odobrenom Planu specijalizacija za 2026. godinu od 30.lipnja 2026. godine, KLASA: 131-01/26-01/101, URBROJ: 534-10-1/4-26-04,ravnatelj Doma zdravlja Zadarske županije  raspisuje sljedeći
J A V N I   N A T J E Č A J
za prijam u radni odnos na neodređeno vrijeme radi upućivanja na specijalističko usavršavanje 

doktora dentalne medicine na specijalizaciju iz ortodoncije – 1 pristupnika (m/ž)

Opći uvjeti koje pristupnik mora ispunjavati za odobravanje specijalizacije: 
- zdravstveni radnik sa završenim integriranim preddiplomskim i diplomskim studijem  zdravstvenog usmjerenja - doktor dentalne medicine
- odobrenje za samostalan rad (licenca) 
Uz vlastoručno potpisanu prijavu potrebno je priložiti:
1. životopis ( s navedenom adresom e-pošte)
2. dokaz o državljanstvu (preslika domovnice ili elektronički zapis iz knjige državljana) 
3. presliku dokaza o stečenoj stručnoj spremi (diplomu), 
4. odobrenje za samostalan rad (licencu), 
5. preslik potvrde o položenim ispitima na studiju s ocjenama, 
6. preslik potvrde o težinskom prosjeku ocjena tijekom studija te duljini trajanja studija, 
7. preslik dodijeljene nagrade za vrijeme studija, 
8. preslik potvrde o statusu poslijediplomskog doktorskog studija (ako je primjenjivo), 
9. popis objavljenih radova, 
10. preslik potvrde o indeksiranosti članaka u časopisima u bazama podataka,
11. dokaz o radnom stažu (elektronski zapis s podacima o radnom stažu i radnom odnosu izdanu od strane HZMO-a, ne stariji od dana objave natječaja)
12. elektronički zapis ili uvjerenje nadležnog suda da se protiv podnositelja prijave ne vodi kazneni postupak (ne starije od mjesec dana), 
13. preslik ugovora o radu ili potvrda poslodavca, ako je pristupnik radio u primarnoj zdravstvenoj zaštiti
14. uvjerenje nadležnog suda da se protiv podnositelja ne vodi kazneni postupak (ne starije od 30 dana)
Na Natječaj se mogu prijaviti osobe oba spola. Izrazi koji se koriste u ovom Natječaju, a imaju rodno značenje, koriste se neutralno i odnose se jednako na muški i ženski rod. Kandidati cjelokupnu dokumentaciju dostavljaju u preslici. Preslike traženih dokumenata ne moraju biti ovjerene, a kandidati su dužni prilikom dolaska na razgovor predočiti izvornike traženih dokumenata. Preslike traženih dokumenata ne vraćaju se kandidatima. Nepravovremena, nepotpuna, nečitljiva i dokumentacija na stranom jeziku neće se razmatrati. 
Kandidati koji ostvaruju pravo prednosti pri zapošljavanju prema posebnim propisima dužni su, u prijavi, pozvati se na to pravo i imaju prednost u odnosu na ostale kandidate samo pod jednakim uvjetima iz Natječaja te, osim dokaza o ispunjavanju uvjeta iz Natječaja, uz prijavu priložiti svu propisanu dokumentaciju prema posebnom zakonu.
- Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (,,Narodne novine" br. 121/17, 198/19, 84/21, 156/23) dužni su, uz prijavu na Natječaj, priložiti osim dokaza o ispunjavanju traženih uvjeta iz Natječaja i dokaze iz članka 103. navedenog Zakona dostupne na poveznici: https://branitelji.gov.hr/zaposljavanje-843/843
 - Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18, 32/20) dužni su uz prijavu na javni Natječaj priložiti osim dokaza o ispunjavanju traženih uvjeta iz Natječaja i dokaz o utvrđenom statusu osobe s invaliditetom.  
-Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata („Narodne novine“ broj: 84/21,13/26) dužan je  osim dokaza o ispunjavanju  traženih uvjeta iz natječaja, priložiti dokaze iz članka 49. citiranog Zakona prema popisu koji je dostupan na poveznici Ministarstva hrvatskih branitelja: https://branitelji.gov.hr/zaposljavanje-843/843
 - Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (,,Narodne novine" br. 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) dužni su uz prijavu na Natječaj priložiti, osim dokaza o ispunjavanju traženih uvjeta iz Natječaja, i rješenje odnosno potvrdu iz koje je vidljivo spomenuto pravo, te dokaz o tome na koji je način prestao radni odnos.
Prijavom na Natječaj, sukladno odredbama Opće uredbe o zaštiti osobnih podataka kandidat daje privolu Domu zdravlja za prikupljanje i obradu osobnih podataka navedenih u prijavi na javni Natječaj te dostavljenoj dokumentaciji, u svrhu provedbe istog. Prijavom na Natječaj kandidati su suglasni s javnom objavom osobnih podataka (ime i prezime) na internetskoj stranici Doma zdravlja, a u svrhu obavještavanja o rezultatima Natječaja i/ili prethodnog testiranja/intervjua.  Dom zdravlja dostavljene podatke pristupnika na Natječaj obrađuje sukladno odredbama pozitivnih propisa koji uređuju zaštitu osobnih podataka. Dostavljeni podaci obrađivat će se u skladu s EU propisima, a u svrhu provođenja Natječaja radi zasnivanja radnog odnosa i u druge se svrhe neće koristiti. 
Natječaj se provodi sukladno odredbama Pravilnika o standardima i načinu prijema specijalizanata (NN br.94/26).
Povjerenstvo će u roku od 15 dana od dana završetka roka za prijavu na natječaj, a prije provođenja razgovora sa kandidatima, na oglasnoj ploči i službenoj mrežnoj stranici  objaviti listu pristupnika s istaknutim bodovima.
Kandidati koji su podnijeli pravovremenu prijavu i urednu dokumentaciju, bit će pozvani na razgovor s Povjerenstvom, a o terminu razgovora biti će obaviješteni putem elektroničke pošte. U prijavi je potrebno naznačiti točnu i važeću e-mail adresu.
Prijava s dokazima o ispunjavanju traženih uvjeta iz natječaja dostavlja se u roku od 15 dana od dana objave natječaja u Narodnim novinama i na mrežnoj stranici Doma zdravlja,  poštom, preporučeno s povratnicom na adresu Dom zdravlja Zadarske županije, Ivana Mažuranića 28B, Zadar ili predaju osobno, radnim danom, u jedinicu za opće poslove, pismohranu i pisarnicu Doma zdravlja Zadarske županije, Ivana Mažuranića 28B, Zadar, prizemlje, do kraja uredovnog radnog vremena s naznakom "Prijava na Natječaj za prijam specijalizanata - „ORTODONCIJA“. 

Dom zdravlja Zadarske županije pridržava pravo poništenja natječaja u cijelosti ili djelomično, bez obrazloženja.
Sukladno čl. 156. Zakona o zdravstvenoj zaštiti (Narodne novine br. 100/18, 125/19, 147/20, 119/22, 156/22, 33/23, 36/24, 102/25), Dom zdravlja će prije primanja na rad, po službenoj dužnosti, za odabranog kandidata pribaviti dokaz da nije osuđen za kaznena djela iz glave XVI. i glave XVII. Kaznenog zakona (Narodne novine br. 125/11, 144/12, 56/15, 61/15, 101/17, 118/18, 126/19, 84/21, 114/22, 114/23, 36/24)

